Държавен вестник, бр. 37, 2016 г., стр. 141

БРОЙ  37	
Д Ъ Р Ж А В Е Н  В Е С Т Н И К 	
СТР.  141  
б) в част III:
аа) в т. 3.1.2 след думата „помощ“ се добавя 
„и комплексни онкологични центрове“;
бб) в т. 4.3 в края се добавя „и отделение в 
комплексен онкологичен център“;
вв) в т. 5.1 след думата „болници“ се добавя 
„и комплексни онкологични центрове“;
гг) в т. 5.1.3 след думата „болници“ се добавя 
„и комплексни онкологични центрове“;
в) в част IV, т. 1.2 в края се добавя „и ком-
плексен онкологичен център“;
г) в част VIII, т. 3.3.3 в края се добавя „и 
комплексни онкологични центрове“.
§ 20. (1) В срок до 3 месеца от влизане в 
сила на тази наредба „Специализирана болни-
ца за активно лечение по онкология“ – ЕАД, 
Националният център по обществено здраве и 
анализи и лечебните заведения, които подават 
информация в националния раков регистър, 
привеждат дейността си в съответствие с на-
редбата. 
 (2) В срока по ал. 1 „Специализирана бол-
ница за активно лечение по онкология“ – ЕАД, 
предоставя на Националния център по общест-
вено здраве и анализи цялата информация, 
свързана с националния раков регистър. 
 (3) До изтичане на срока по ал. 1 национал-
ният раков регистър продължава да се води от 
„Специализирана болница за активно лечение 
по онкология“ – ЕАД.
Министър:  
Петър Москов
3622
МИНИСТЕРСТВО  
НА ТРАНСПОРТА,  
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение и допълнение на На-
редба № 1 от 2006 г. за условията и реда за 
издаване и пускане в употреба на пощенски 
марки, на пощенски продукти и на специални 
пощенски печати и за изваждане от употреба 
на пощенски марки (обн., ДВ, бр. 93 от 2006 г.; 
изм. и доп., бр. 11 от 2012 г.)
§ 1. В чл. 2 се правят следните изменения 
и допълнения:
1. Създава се нова ал. 3:
„(3) Предложенията трябва да отговарят 
най-малко на един от следните критерии:
1. да популяризират развитието на общество-
то в областта на науката, културата, изкуството, 
икономиката, техниката, спорта и др.;
2. да популяризират международното сът- 
рудничество, свободата, сближаването между 
народите;
3. да отразяват събития и/или техни годишни-
ни, които имат висока обществена, национална 
или световна значимост;
4. да отразяват кръгли годишнини, кратни 
на числото 25, от рождението на значими лич-
ности с принос за развитието на обществото, 
науката, културата, изкуството, икономиката, 
техниката, спорта, утвърждаването на нацио-
налната идентичност и др.;
5. да са привлекателни и да удовлетворя-
ват пощенските и филателните потребности, 
свързани с използването, разпространението 
и колекционирането на пощенските марки и 
пощенските продукти;
6. да се вписват в тематичните раздели 
на годишните тематични планове – „Бълга-
рия – наша родина“, „България и Европа“ и 
„България и светът“;
7. да не бъдат свързани с въпроси, събития 
или личности, които биха предизвикали общест-
вено напрежение, политически пристрастия, 
спорове или разделение, да не подтикват към 
расизъм, дискриминация и други обществено 
неприемливи явления;
8. да не бъдат свързани с извършването на 
търговска реклама в полза на физически или 
юридически лица;
9. да не са били обект на интерпретация чрез 
пощенска марка или пощенски продукт през 
предходните най-малко 10 календарни години.“
2. Досегашната ал. 3 става ал. 4.
3. Досегашната ал. 4 става ал. 5 и в нея след 
думата „услуга“ се добавя „и се публикува на 
страницата на Министерството на транспорта, 
информационните технологии и съобщенията 
в интернет“.
4. Досегашната ал. 5 става ал. 6.
§ 2. В чл. 3 се правят следните изменения:
1. Алинея 1 се изменя така:
„(1) Годишният тематичен план съдържа 
наименования на темите, вид на изданията и 
срок (месец) за пускане в употреба.“
2. В ал. 3 числото „5“ се заменя с „15“.
§ 3. В чл. 11 се правят следните изменения:
1. В ал. 1 думите „декларация от автора, че 
проектът е единствен“ се заличават.
2. Алинея 3 се изменя така:
„(3) С приемно-предавателния протокол по 
ал. 1 се предават и технически носител, съдър-
жащ утвърдените проекти, както и декларация 
от автора, че проектът е единствен.“
§ 4. В чл. 22, ал. 1 цифрата „10“ се заменя 
с „20“.
§ 5. В чл. 26 след думата „цени“ се добавя 
„за филателни и колекционерски цели“.
§ 6. В § 1 на допълнителната разпоредба 
се правят следните изменения и допълнения:
1. В т. 6 думите „е една“ се заменят със „са“.
2. В т. 8, в първото изречение думите „пре-
минаваща през полето, ограждащо марките и 
винетките“ се заличават, а след думите „ли-
нейна перфорация“ се поставя запетая и се 
добавя „преминаваща през полето, ограждащо 
марките и винетките“.
Министър: 
Ивайло Московски
3619